הסיפור:

כולל "בית ועד לחכמים" נוסד בשכונת רמת שלמה לפני כ12 שנה על ידי עשרה תלמידי חכמים עם חזון להפכו לבית-ועד לחכמים – מקום ועד לת"ח, מרביצי תורה ומחברי ספרים.

במהלך השנים, התאספה קבוצת עילית של תלמידי חכמים מרחבי ירושלים לביהמ"ד.  
רבים מהלומדים הינם מורי הוראה, ומרביצי תורה בישיבות החשובות כדוגמת מיר, חברון, עטרת ישראל, באר יעקב ועוד.  
הכולל נחשב לאחד ממקומות התורה המיוחדים, כאשר ת"ח חשובים מדפקים על דלתו, ומבקשים להצטרף ולהיות חלק מבית המדרש.

"בית ועד לחכמים" הוא מבתי המדרש החשובים הקרובים לליבם של גדולי הדור: הגאון רבי יעקב אדלשטיין זצ"ל, הגאון רבי משה שפירא זצ"ל. ויבדלו לחיים טובים הגאון רבי ברוך מרדכי אזרחי שליט"א ראש ישיבת "עטרת ישראל" והגאון רבי ברוך דוב פוברסקי שליט"א ראש ישיבת "פוניבז'", המתמסרים בכל מאדם למען הכולל ולומדיו.

ראש הכולל:

מחזיק התורה הגדול ראש הכולל רבי חיים מרדכי שפירא שליט"א נולד וגדל בירושלים, למד בישיבת עטרת ישראל וידוע כאחד מתלמידיו הקרובים של ראש הישיבה הגאון רבי ברוך מרדכי אזרחי שליט"א.  
לאחר נישואיו עם ביתו של אחד מחשובי הדיינים רבי שלמה דיכובסקי שליט"א, למד בבית המדרש ברמת השרון של הגאון רבי יעקב אדלשטיין זצ"ל, ולאחר מכן בבית המדרש "טהרות" בירושלים שם הוא עדיין לומד "סדר שני".  
לאורך השנים הוא שמר על קשר קרוב ומיוחד עם הגאון רבי משה שפירא זצ"ל שקירב אותו מאד.

בנוסף, בשנותיו המוקדמות בישיבה, ר' חיים מרדכי חיבר והוציא לאור ספרים שונים כדוגמת "ספר הזכרון ברית אברהם" ועוד.  
במהלך שנות לימודו בבית-מדרש טהרות שימש כאחד מכותבי "משניות דעת אליהו" על מסכת כלים שהוצאו לאור ע"י הכולל, ולקח חלק בעריכת קונטרסים רבים על ה"ראשונים".

ב"בית ועד לחכמים", הרב שפירא חידש את מסירת השיעורים העמוקים בנ"ך שהיו נהוגים בעבר ב"בריסק", חלק משיעוריו נערכו בקבצים "בית ועד לחכמים" שהוצאו לאור בבית המדרש.

ללמוד בכולל:

הלומדים בכולל "בית ועד לחכמים" הינם לתלמידי חכמים שמילאו כרסם בש"ס ובפוסקים.

הלימוד בכולל מתבצע בשיטת "ליבו חפץ", בה כל אברך וכל "חבורה" לומדים את שברצונם ללמוד, ובמשך הזמן נוצרו בבית המדרש "חבורות" רבות העוסקות בכל מקצועות הש"ס.

מלבד הלמידה הכללית, שיעורים בנושאים שונים נמסרים בבית המדרש ע"י הלומדים, השיעורים כוללים הלכות תלמוד תורה, כיבוד אב ואם, קריאת שמע, תפילה, ספר תורה, מזוזה ועוד.  
בשנה האחרונה , בעידוד הגאון רבי משה שפירא זצ"ל נמסרים שיעורים על חובת ההשתדלות והבטחון על פי ההלכה, השיעורים ניתנים ע"י הלומדים בעצמם, מה שהפך את הכולל מקיבוץ לומדים בודדים לחבורה הלומדת באחדות ובחשק.

עד היום, בית המדרש הוציא לאור שבע חוברות של חידושי תורה, לצד החוברות הרגילות בענייני דיומא היוצאות לאור כל ערב יום טוב ומתפרסמות בארץ ישראל ובמאנסי.